b'\n_START_ARTICLE_\nEinar W. Juva\n_START_PARAGRAPH_\nEinar Wilhelm Juva (vuoteen 1935 Juvelius; 7. tammikuuta 1892 Raahe \xe2\x80\x93 6. syyskuuta 1966 Turku) oli suomalainen historioitsija._NEWLINE_Einar W. Juva valmistui tohtoriksi vuonna 1920. H\xc3\xa4nen tieteellinen tutkimuksensa k\xc3\xa4sitteli p\xc3\xa4\xc3\xa4asiassa Suomen 1700-luvun historiaa, mink\xc3\xa4 lis\xc3\xa4ksi h\xc3\xa4n kirjoitti oman aikansa merkkihenkil\xc3\xb6iden, kuten P. E. Svinhufvudin ja Rudolf Waldenin, el\xc3\xa4m\xc3\xa4kertoja. Juvasta tuli Helsingin yliopiston Suomen historian dosentti vuonna 1920. P\xc3\xa4\xc3\xa4osan ty\xc3\xb6urastaan h\xc3\xa4n teki Turun yliopistossa, jonka Suomen historian professorina h\xc3\xa4n toimi vuodesta 1929 vuoteen 1955. Lis\xc3\xa4ksi Juva toimi yliopiston rehtorina vuosina 1934\xe2\x80\x931945 ja vararehtorina vuosina 1934 ja 1948\xe2\x80\x931951 sek\xc3\xa4 humanistisen tiedekunnan dekaanina vuosina 1933 ja 1953\xe2\x80\x931954._NEWLINE_Tutkimusty\xc3\xb6ns\xc3\xa4 lis\xc3\xa4ksi Juva toimi useissa luottamusteht\xc3\xa4viss\xc3\xa4, muun muassa Suomen Historiallisen Seuran esimiehen\xc3\xa4 vuosina 1933\xe2\x80\x931934 ja Turun yliopiston ylioppilaskunnan inspehtorina vuosina 1930\xe2\x80\x931932. Vuonna 1936 Juva kutsuttiin Suomalaisen Tiedeakatemian j\xc3\xa4seneksi._NEWLINE_Einar W. Juvan poika oli arkkipiispa Mikko Juva.'